ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1982 අංක 3 දරන
සේවා නියුක්තයන්ගේ භාර අරමුදල්
(සංශෝධන) පනත

[සහතිකය සටහන් කළේ 1982 ජනවාරි මස 20 වන දින
ආණ්ඩුවේ නියමය පරිදි මුද්‍රණය කරන ලදී.

1982 ජනවාරි මස 22 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

1982 අංක 3 දරන සේවා නියුක්තයන්ගේ භාර අරමුදල්
(සංශෝධන) පනත
1980 අංක 46 දරන සේවා නියුක්තයන්ගේ භාර අරමුදල් පනත
සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1982 අංක 3 දරන සේවා නියුක්තයන්ගේ ලුහුඬු නාමය.
භාර අරමුදල් (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු '' ප්‍රධාන ප්‍රඥප්තිය " යනුවෙන් සඳහන්
කරනු ලබන) 1980 අංක 46 දරන සේවා නියුක්තයන්ගේ භාර
අරමුදල් පනතේ 11 වන වගන්තියට ඉක්බිතිව ම පහත දැක්වෙන
අලුත් වගන්තිය මෙයින් ඇතුළත් කරනු ලබන අතර ඒ වගන්තිය
ඒ ප්‍රඥප්තියෙහි 11 අ වන වගන්තිය ලෙස බලාත්මක විය යුතු ය :-

11අ. මේ පනත යටතේ මණ්ඩලයේ කාර්ය ඉටු
කිරීම හා බලතල ක්‍රියාත්මක කිරීම සම්බන්ධයෙන්
අමාත්‍යවරයා විසින් කලින් කල මණ් ඩලයට ලිඛිතව
පොදු හෝ විශේෂ විධාන දෙනු ලැබිය හැකි අතර
මණ්ඩලය විසින් ඒ විධාන ක්‍රියාත්මක කළ
යුතුය.".

3. ප්‍රධාන ප්‍රඥප්තියේ 13 වන වගන්තිය මෙයින් ඉවත් කරනු ප්‍රධාන
ලැබේ.

4. ප්‍රධාන ප්‍රඥප්තියේ 17 වන වගන්තිය මෙයින් ඉවත් කරනු
ලබන අතර පහත දැක්වෙන වගන්තිය ඒ වෙනුවට ආදේශ කරනු
ලැබේ :-

17. (1) මේ පනතේ 29 වන වගන්තියේ විධිවිධාන වල කුමක් සඳහන්ව ඇත ද, 1958
අංක 15 දරන සේවක අර්ථසාධක අරමුදල් පනත අදාළ වන සේ වායෝජකයකු
විසින් සේවයෙහි නියුක්ත කරනු ලැබූ එක් එක් සේවා නියුක්තයා සම්බන්ධයෙන්
ඒ පනත යටතේපිහිටුවන ලද සේවක අර්ථසාධක අරමුදලට හෝ ඒ
පනත යටතේ අනුමත කරන ලද අර්ථසාධක අරමුදලක් 
වශයෙන් ප්‍රකාශ කරන ලද අර්ථ සාධක
අරමුදලකට ඒ පනත යටතේ නියම කර ඇති
ප්‍රමාණයට වඩා වැඩි ප්‍රතිශතයක් අනුව ගණන්
බලනු ලැබූ ප්‍රමාණයක දායක මුදලක් ගෙවීමට ඒ
සේ වායෝජකයා විසින් ඒ පනතේ 14 වන වගන්
තියේ විධිවිධාන යටතේ තෝරා ගෙන ඇති අවස්ථා
වක ඒ ප්‍රතිශතය-

(අ) ඒ සෙ‍ේවායෝජකයා යටතේ වූ තම සේවා
නියුක්තියෙන් ඒ සේවා නියුක්තයාගේ
එක් මාසයක මුළු ඉපයීම්වලින් සියයට
තුනකට සමාන වෙතොත් හෝ ඊට වැඩි
වෙතොත් తా වැඩි ප්‍රතිශතයෙන්
සියයට තුනක් සෑම මාසයකදී ම අඩුකර
ඒ සියයට තුන මේ පනත යටතේ
පිහිටුවන ලද අරමුදලට ප්‍රේෂණය
කළ හැකි ය; තව ද ඒ අඩු කිරීමෙන්
පසු ඉතිරි වන ප්‍රමාණය සේවක
අර්ථ සාධක අරමුදලට හෝ අනුමත කරන
ලද අර්ථසාධක අරමුදලට ගෙවීම කරගෙන
යා හැකිය; නැතහොත්

(ආ) ඒ සේ වායෝජකයා යටතේ වූ තම සේවා
නියුක්තියෙන් ඒ සේවා නියුක් තයාගේ
එක් මාසයක මුළු ඉපයීම්වලින් සියයට
තුනකට අඩු වෙතොත් එම පනතේ
40 වන වගන්තියේ නියමිත ප්‍රතිශතයට
වැඩියෙන් ඇති මුදල් ප්‍රමාණය සහ, ඒ
සමග, ඒ ඉපයීම් වලින් සියයට තුනක
මුළු එකතුවක් සෑදෙන පරිදි ඒ සේවා
යෝජකයා විසින් දෙනු ලබන්නා වූ
අතිරේක දායක මුදලක් ඒ සේ වා
යෝජකයා විසින්, මේ පන්ත යටතේ
පිහිටුවන ලද අරමුදලට ප්‍රේෂණය කරනු
ලැබිය හැකි අතර, 1958 අංක 15 දරන
සේවක අර්ථසාධක අරමුදල් පත
යටතේ නියමිත ප්‍රමාණය සේවක අර්ථ
සාධක අරමුදලට හෝ අනුමත කරන ලද
අර්ථ සාධක අරමුදලට ගෙවීම දිගටම කර
ගෙන යා හැකිය.

(2) මේ පනත යටතේ පිහිටුවන ලද අරමුදලට
(1) වන උපවගන්තිය ප්‍රකාර සේවා යෝජකයකු
විසින් කරන ලද යම් ගෙවීමක් 16 වන වගන්තියේ
විධිවිධානවලට අනුකූලව කරනු ලැබූ සේ සලකනු
ලැබිය යුතු ය.'".

5. ප්‍රධාන ප්‍රඥප්තියේ 21 වන වගන්තිය මෙයින් ඉවත් කරනු
ලබන අතර ඒ වෙනුවට පහත දැක්වෙන වගන්තිය ආදේශ කරනු
ලැබේ :-

21. (1) අරමුදලේ යම් සාමාජිකයකුගේ පුද්ග
ලික ගිණුමේ බැරට ඇති යම් මුදලක් අරමුදල පිහිටු
වීමේ දින සිට අවුරුදු දෙකක් ඉකුත් වන තුරු
ගෙවනු නොලැබිය යුතුය.

(2) (1) වන උපවගන්තියේ සඳහන් අවුරුදු
දෙකක කාලය ඉකුත් වීමෙන් පසු, යම් සාමාජික
යකුගේ පුද්ගලික ගිණුමේ බැරට ඇති මුළු මුදල්
ප්‍රමාණය, 23 වන, 24 වන සහ 25 වන වගන්තිවල
විධිවිධාන වලට යටත්ව ඒ සාමාජිකයාට ගෙවනු
ලැබිය යුතු ය.

(3) (1) වන සහ (2) වන උපවගන්තිවල
විධිවිධානවල කුමක් සඳහන්ව ඇත ද, 1967
අංක 14 දරන ඉන්දු ලංකා ගිවිසුම (ක්‍රියාත් මක
කිරීමේ) පනත යටතේ සිය රට යවනු ලබන යම්
සාමාජිකයකුගේ පුද්ගලික ගිණුමේ බැරට ඇති මුළු
මුදල් ප්‍රමාණය ඒ සාමාජිකයා ශ්‍රී ලංකාවෙන් පිටත්
වන දිනයට පෙර ඔහුට ගෙවනු ලැබිය යුතු ය.''

6. ප්‍රධාන ප්‍රඥප්තියේ 27 වන වගන්තියේ (අ), (ආ), (ඇ) සහ
(ඈ) ඡේද අතහැර ඒ වෙනුවට පහත දැක්වෙන ඡේ ද ආදේශ කිරී
මෙන් ඒ වගන්තිය මෙයින් සංශෝධනය කරනු ලැබේ:-

(අ) ඒ දායක මුදල දින දහයක් නොඉක්මවන කාලයකට හිඟව
ඇති අවස් ථාවක ඒ දායක මුදල් ප්‍රමාණයෙන් සියයට
පහක අධිභාරයක්;

(ආ) ඒ දායක මුදල දින දහයක් ඉක්මවන, එහෙත් එක් මාස
යක් නොඉක්මවන, කාලයකට හිඟව ඇති අවස් ථාවක
ඒ දායක මුදල් අ ප්‍රමාණයෙන් සියයට පහළොවක ධිභාරයක්;

(ඇ) ඒ දායක මුදල එක් මාසයක් ඉක්මවන, එහෙත් මාස
තුනක් නොඉක්මවන, කාලයකට හිඟව ඇති අවස් ථාවක
ඒ දායක මුදල් ප්‍රමාණයෙන් සියයට විස් සක අධිභාරයක්;

(ඈ) ඒ දායක මුදල මාස තුනක් ඉක්මවන, එහෙත් මාස හයක්
නොඉක්මවන, කාලයකට හිඟව ඇති අවස් ථාවක
දායක මුදල් ප්‍රමාණයෙන් සියයට තිහක අධිභාරයක්' ;

(ඉ) ඒ දායක මුදල මාස හයක් ඉක්ම වන, එහෙත් මාස දොළ
හක් නොඉක්මවන, කාලයකට හිඟව ඇති අවස්ථාවක
ඒ දායක මුදල ප්‍රමාණයෙන් සියයට හතළිහක
අධිභාරයක්;

(ඊ) ඒ දායක මුදල මාස දොළහක් ඉක්මවන කාලයකට හිඟව
ඇති අවස්ථාවක ඒ දායක මුදල් ප්‍රමාණයෙන් සියයට
පනහක අධිභාරයක්.''

7. මේ පනතේ 4 වන වගන්තිය මගින් ප්‍රධාන ප්‍රඥප්තියට
කරන ලද සංශෝධනය 1981 මාර්තු 1 වනදා සිට ක්‍රියාත් ත්මක වූ
ලෙස සියලු කාර්ය සඳහා සලකනු ලැබිය යුතු ය.